**O R D I N**

**pentru constituirea comisiei mixte de control având ca obiectiv**

**verificarea aspectelor semnalate în sesizarea înregistrată la Instituția Prefectului - Județul Sibiu sub numărul 12891/03.08.2020**

**PREFECTUL JUDEŢULUI SIBIU,**

 În baza referatului nr. 13570/12.08.2020 al Corpului de Control, prin care se propune emiterea unui ordin privind constituirea comisiei mixte de control având ca obiectiv verificarea aspectelor semnalate în sesizarea înregistrată la Instituția Prefectului - Județul Sibiu sub numărul 12891/03.08.2020,

Având în vedere sesizarea, înregistrată la Instituția Prefectului - Județul Sibiu sub nr. 12891/03.08.2020, prin care doamna Tolan Olimpia, cu reședința în comuna Cârța, str. Principală, nr. 91, jud. Sibiu, reclamă mai multe nereguli legate de păstrarea ordinii și liniștii publice, de activitatea polițiștilor din localitate, aspecte legate de construcții executate pe domeniul public prin încălcarea normelor legale, precum și unele aspecte privind igiena și sănătatea publică,

În conformitate cu prevederile art. 6 alin. (1) pct. 1 lit. b) din Hotărârea Guvernului nr. 460/2006 pentru aplicarea unor prevederi ale <LLNK 12004 340 10 201 0 18>Legii nr. 340/2004 privind prefectul şi instituţia prefectului, cu modificările şi completările ulterioare,

În temeiul prevederilor art. 275 alin. (1) din Ordonanța de Urgență a Guvernului nr. 57/2019 privind Codul Administrativ,

 **emite următorul,**

**O R D I N :**

 **Art. 1.** - Se constituie Comisia mixtă de control având ca obiectiv verificarea aspectelor semnalate în sesizarea înregistrată la Instituția Prefectului - Județul Sibiu sub numărul 12891/03.08.2020, în următoarea componenţă :

|  |  |  |
| --- | --- | --- |
| 1. | Rus Ioan  | - Consilier superior - Corp Control - Instituţia Prefectului – Judeţul Sibiu; |
| 2. | Nartea Viorel  | -inspector – Direcția de Sănătate Publică Sibiu; |
| 3. | Lal Elena | -inspector – Direcția de Sănătate Publică Sibiu; |
| 4. | Teodorescu Marius | - Inspectoratul Județean în Construcții Sibiu; |
| 5. | Malea Bogdan | - Comisar de poliție - Inspectoratul de Poliție Județean Sibiu; |

**Art. 2**.- Comisia mixtă de control se va deplasa în teren în data de 19 august 2020, ora. 8.30, iar la finalul verificărilor, constatările şi măsurile propuse vor fi cuprinse într-un raport de control, care va fi înaintat conducerii Instituţiei Prefectului - Judeţul Sibiu.

 **Art. 3.-** Comunicarea prezentului ordin revine Corpului de Control al Prefectului.

|  |
| --- |
| **P R E F E C T,** |
| **Mircea – Dorin Crețu** |

**Sibiu, în 14.08.2020**

**Nr. 334**